pythainlp/thaigov-v2-corpus-22032023 huggingface dataset:
วันเสาร์ที่ 23 เมษายน 2565
โฆษกรัฐบาลฯ เผย "นายกฯ"  ห่วงกลุ่ม Food Delivery/ส่งพัสดุ  ย้ำป้องกันตนเองอย่างเคร่งครัด  แนะผู้ประกอบการ/ร้านอาหาร จัดพื้นที่เฝ้ารอรับสินค้า อย่างเหมาะสม
โฆษกรัฐบาลฯ เผย "นายกฯ"  ห่วงกลุ่ม Food Delivery/ส่งพัสดุ  ย้ำป้องกันตนเองอย่างเคร่งครัด  แนะผู้ประกอบการ/ร้านอาหาร จัดพื้นที่เฝ้ารอรับสินค้า อย่างเหมาะสม ลดความเสี่ยงในการติด/แพร่กระจายเชื้อโควิด-19 เพิ่มความปลอดภัยของผู้ส่งและผู้รับ
วันนี้ (23 เมษายน 2565) นายธนกร วังบุญคงชนะ โฆษกประจำสำนักนายกรัฐมนตรี เผยพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมมีความห่วงใยกลุ่มผู้ขนส่งอาหาร (Rider) ผู้ส่งพัสดุ และวินมอเตอร์ไซค์ ซึ่งในช่วงสถานการณ์การโควิด-19 ทำให้ธุรกิจการสั่งอาหารหรือเครื่องดื่มแบบเดลิเวอรี่ (Food Delivery) และการสั่งซื้อของทางออนไลน์มีมากขึ้น ทำให้กลุ่มไรเดอร์/วินมอเตอร์ไซค์ ซึ่งทำหน้าที่ในฐานะคนกลางสำหรับการส่งต่ออาหาร/พัสดุ จากร้านค้าไปยังผู้บริโภค อาจเป็นอีกกลุ่มที่เสี่ยงต่อการรับหรือแพร่เชื้อโควิด-19 ได้ จึงฝากเน้นย้ำให้เฝ้าระวังตนเองสูงสุด ปฏิบัติตนมาตรการป้องกันตนเองอย่างเคร่งครัด สวมหน้ากากอนามัยให้ถูกต้องตลอดเวลา รอรับอาหารในจุดที่ร้านกำหนด ทำความสะอาดมือและถุงมือก่อนและหลังการรับ-ส่งอาหาร  ฆ่าเชื้อกล่องบรรจุท้ายยานพาหนะทุกครั้งก่อนปฏิบัติงาน งดรวมกลุ่มพูดคุย สูบบุหรี่ และเว้นระยะห่าง 1-2 เมตร ณ จุดพักคอย หากสงสัยว่ามีอาการ ก็ให้ตรวจสอบตนเองด้วย ATK พร้อมฝากถึงผู้ประกอบการร้านค้า ร้านอาหาร ตลาด ขอให้ช่วยจัดพื้นที่เฝ้ารับสินค้าที่เหมาะสม ลดความแออัด เพิ่มความปลอดภัยสำหรับกลุ่มผู้ขนส่งอาหาร (Rider) และวินมอเตอร์ไซค์ ระวังรอรับสินค้าและอาหารด้วย
สำหรับสถานการณ์การแพร่ระบาดของโควิด-19 วันนี้ พบผู้ติดเชื้อโควิด-19 รายใหม่ 20,052 ราย จำแนกเป็น ผู้ติดเชื้อในประเทศ 20,004 ราย และผู้ป่วยมาจากต่างประเทศ 48 ราย ผู้เสียชีวิตเพิ่มขึ้น 129 ราย ผู้ที่กำลังรักษาตัว 188,342 ราย และมียอดผู้ที่หายป่วยกลับบ้านแล้ว 22,361 ราย ทำให้มียอดผู้ป่วย ยืนยันสะสมตั้งแต่ 1 ม.ค. 65 จำนวน 1,924,655 ราย จำนวนผู้ที่หายป่วยสะสมจำนวน 1,763,605 ราย จำนวนผู้ป่วยปอดอักเสบรักษาตัวอยู่ในโรงพยาบาล 1,962 ราย เฉลี่ยจังหวัดละ 25 ราย อัตราครองเตียง ร้อยละ 25.0 ขณะที่รายงานภาพรวมการฉีดวัคซีนโควิด-19 สรุปจำนวนผู้ที่ได้รับได้รับวัคซีนสะสม ตั้งแต่ 28 ก.พ. 64 - 21 เม.ย. 65 รวม 132,098,525 โดส ใน 77 จังหวัด แบ่งเป็นผู้ได้รับวัคซีนเข็มที่ 1 สะสม 56,075,593 โดส ผู้ได้รับวัคซีนเข็มที่ 2 สะสม 50,817,767 โดส และผู้ได้รับวัคซีนเข็มที่ 3 ขึ้นไป สะสม 25,205,165 โดส
วันจันทร์ที่ 15 สิงหาคม 2565
พิธีทางศาสนามหามงคล 5 ศาสนา เนื่องในโอกาสมหามงคลเฉลิมพระชนมพรรษา 90 พรรษา 12 สิงหาคม 2565
พิธีทางศาสนามหามงคล 5 ศาสนา เนื่องในโอกาสมหามงคลเฉลิมพระชนมพรรษา 90 พรรษา 12 สิงหาคม 2565
วันที่ 12 สิงหาคม 2565 เวลา 09.09 น. นายวีระกิตติ์ รันทกิจธนวัชร์ ผู้ตรวจราชการกระทรวงอุตสาหกรรม เข้าร่วมพิธีทางศาสนามหามงคล 5 ศาสนา เนื่องในโอกาสมหามงคลเฉลิมพระชนมพรรษา 90 พรรษา 12 สิงหาคม 2565 สมเด็จพระนางเจ้าสิริกิติ์พระบรมราชินีนาถ พระบรมราชชนนีพันปีหลวง โดยมีพลเอกประยุทธ์ จันทร์โอชา นายกรัฐมนตรี เป็นประธานในพิธี ณ ท้องสนามหลวง
วันจันทร์ที่ 8 พฤศจิกายน 2564
สธ.เผยยารักษาโควิด “โมลนูพิราเวียร์” และ “แพกซ์โลวิด” ช่วยลดอาการรุนแรงจนต้องนอน รพ.หรือเสียชีวิตได้ผลดี
กระทรวงสาธารณสุขเผยประสิทธิผลการวิจัยยารักษาโควิด “โมลนูพิราเวียร์” และ “แพกซ์โลวิด” ช่วยลดอาการรุนแรงจนต้องนอนโรงพยาบาลหรือเสียชีวิตได้ผลดี แม้มีกลไกการออกฤทธิ์ยับยั้งไวรัสต่างกัน เตรียมเสนอ ครม.อนุมัติวงเงินจัดซื้อยาโมลนูพิราเวียร์สัปดาห์นี้
กระทรวงสาธารณสุขเผยประสิทธิผลการวิจัยยารักษาโควิด “โมลนูพิราเวียร์” และ “แพกซ์โลวิด” ช่วยลดอาการรุนแรงจนต้องนอนโรงพยาบาลหรือเสียชีวิตได้ผลดี แม้มีกลไกการออกฤทธิ์ยับยั้งไวรัสต่างกัน เตรียมเสนอ ครม.อนุมัติวงเงินจัดซื้อยาโมลนูพิราเวียร์สัปดาห์นี้ และนัดไฟเซอร์หารือการจัดซื้อยาแพกซ์โลวิดวันที่ 12 พ.ย. ย้ำการป้องกันโรคยังสำคัญที่สุด ช่วยลดการติดเชื้อและการใช้ยารักษา
วันนี้ (8 ตุลาคม 2564) ที่ศูนย์แถลงข่าวสถานการณ์โรคติดเชื้อไวรัสโคโรนา 2019 กระทรวงสาธารณสุขจ.นนทบุรี นพ.อรรถสิทธิ์ ศรีสุบัติ ที่ปรึกษากรมการแพทย์ แถลงข่าวยารักษาโควิด 19 โมลนูพิราเวียร์และแพกซ์โลวิดว่า เมื่อไวรัสโควิด 19 เข้าสู่ร่างกายจะจับกับตัวรับไวรัสและเข้าสู่เซลล์ จากนั้นจะใช้เอนไซม์โปรตีเอสเพื่อเพิ่มจำนวนโปรตีนออกมาแล้วถ่ายทอดรหัสพันธุกรรมจากRNA เป็น DNA เข้าไป ทำให้ไวรัสเพิ่มจำนวนออกมามากขึ้น ซึ่งยาที่พัฒนาขึ้นจะไปยับยั้งกระบวนการต่างๆ ของไวรัส สำหรับยาโมลนูพิราเวียร์และยาแพกซ์โลวิดเป็นยาชนิดรับประทาน มีกลไกการทำงานต่างกัน โดยยาโมลนูพิราเวียร์จะยับยั้งการถ่ายทอดรหัสพันธุกรรมของไวรัส ส่วนยาแพกซ์โลวิดจะยับยั้งเอนไซม์การสร้างโปรตีนที่ทำให้ไวรัสเพิ่มจำนวน
สำหรับประสิทธิผลของยาทั้ง 2 ตัวนี้ จากการให้ยาโมลนูพิราเวียร์ขนาดเม็ดละ 200 มิลลิกรัม วันละ 2 ครั้ง ครั้งละ 4 เม็ด รวม 800 มิลลิกรัม เป็นเวลา 5 วัน (40 เม็ดต่อคนในการรักษา) โดยให้จำนวน 385 คน และให้ยาหลอก 377 คน ติดตามผลในเวลา 29 วัน พบว่าช่วยลดอาการรุนแรงจนต้องนอนโรงพยาบาลหรือเสียชีวิตลง 50%ในกลุ่มยาหลอกมีเสียชีวิต 8 ราย กลุ่มยาโมลนูพิราเวียร์ไม่มีผู้เสียชีวิตเลย ส่วนการให้ยาแพกซ์โลวิดขนาดเม็ดละ 150 มิลลิกรัม 2 เม็ดต่อครั้ง คู่กับยาริโทนาเวียร์ 100 มิลลิกรัม 1 เม็ดต่อครั้ง ให้วันละ 2 ครั้ง เป็นเวลา 5 วัน(ยาแพกซ์โลวิด 20 เม็ดและริโทนาเวียร์ 10 เม็ดต่อคนในการรักษา) โดยให้จำนวน 389 คน และให้ยาหลอก 385 คนติดตามผลในเวลา 28 วัน พบว่า หากได้รับยาภายใน 3 วันนับตั้งแต่เริ่มมีอาการ ช่วยลดอาการรุนแรงจนต้องนอนโรงพยาบาลหรือเสียชีวิตลง 89% หากรับยาภายใน 5 วันตั้งแต่เริ่มมีอาการประสิทธิผลจะอยู่ที่ 85% ถือว่ายาทั้ง 2 ตัวมีประสิทธิผลช่วยไม่ให้อาการรุนแรงต้องเข้าโรงพยาบาลและเสียชีวิต ไม่ว่าจะเป็นไวรัสโควิดสายพันธุ์ไหนยังไม่พบว่ามีอาการข้างเคียงรุนแรง
นพ.อรรถสิทธิ์กล่าวต่อว่า สำหรับความคืบหน้าการจัดหายาโมลนูพิราเวียร์ จะมีการเสนอ ครม.พิจารณาอนุมัติงบการจัดซื้อสัปดาห์นี้ คาดว่าจะขึ้นทะเบียนต่อสำนักงานคณะกรรมการอาหารและยา (อย.) และนำมาใช้ได้ในช่วงธันวาคม 2564 หรือมกราคม 2565 ส่วนยาแพกซ์โลวิดจะมีการหารือร่วมกับบริษัทไฟเซอร์ครั้งที่ 3 ในวันที่ 12 พฤศจิากยนนี้ หากมีความก้าวหน้าจะแจ้งให้ทราบต่อไป ยืนยันว่าจะพยายามจัดหายาที่มีคุณภาพมารักษาผู้ติดเชื้อโควิดในประเทศไทยให้ได้ในเวลารวดเร็ว หากทำให้ประชาชนเข้าถึงยา 2 ชนิดนี้ได้ง่าย ก็จะช่วยควบคุมสถานการณ์การแพร่ระบาดได้ดี อย่างไรก็ตาม สิ่งสำคัญที่สุดยังเป็นการเข้มมาตรการป้องกันโรคสูงสุดตลอดเวลา ทั้งการสวมหน้ากาก ล้างมือ เว้นระยะห่าง จะช่วยลดการติดเชื้อและแพร่เชื้อ ก็ไม่จำเป็นต้องซื้อยามาใช้รักษา
****************************** 8 พฤศจิกายน 2564
************************************************
วันพุธที่ 15 ธันวาคม 2564
ปลัดกระทรวงยุติธรรม ร่วมบรรยายถอดบทเรียนการป้องกันควบคุมโรคโควิด 19 ในเรือนจำ
ปลัดกระทรวงยุติธรรม ร่วมบรรยายถอดบทเรียนการป้องกันควบคุมโรคโควิด 19 ในเรือนจำ
ในวันพุธที่ ๑๕ ธันวาคม ๒๕๖๔ เวลา ๐๙.๐๐ น. ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม ได้บรรยายพิเศษเรื่อง นโยบายการดำเนินงานป้องกันควบคุมโรคโควิด 19 ในเรือนจำ โดยมี นายแพทย์โอภาส การย์กวินพงศ์ อธิบดีกรมควบคุมโรค เป็นประธานในพิธีเปิด พร้อมด้วยนายแพทย์ปรีชา เปรมปรี รองอธิบดีกรมควบคุมโรค นายแพทย์ธาตรี สุนพงศรี ผู้ตรวจราชการกรมราชทัณฑ์ คณะผู้บริหารกรมควบคุมโรค เจ้าหน้าที่กรมราชทัณฑ์ และผู้ที่เกี่ยวข้องเข้าร่วม ณ ห้องประชุมประเมิน จันทวิมล อาคาร ๑ ชั้น ๑ กรมควบคุมโรค ซึ่งมีวัตถุประสงค์เพื่อถอดบทเรียนและแลกเปลี่ยนประสบการณ์ในการป้องกันควบคุมโรคโควิด 19 ในเรือนจำ ระหว่างกรมควบคุมโรค กรมราชทัณฑ์ และหน่วยงานที่เกี่ยวข้อง
ในการนี้ ปลัดกระทรวงยุติธรรม ได้กล่าวถึงแนวทางการดำเนินงานที่สำคัญของกรมราชทัณฑ์ กระทรวงยุติธรรม โดยอยู่ภายใต้การดำเนินงานของโครงการราชทัณฑ์ปันสุข ทำความ ดี เพื่อชาติ ศาสน์ กษัตริย์ ในการป้องกันและแก้ไขปัญหาการแพร่ระบาดของโรคโควิด 19 ในเรือนจำต่าง ๆ ทั่วประเทศ อีกทั้งได้จัดตั้งศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 ภายในสถานที่ควบคุมของหน่วยงานในสังกัดกระทรวงยุติธรรม หรือ ศบค.ยธ. ขึ้น โดยดำเนินงานตาม ๕ แผนงานการป้องกันและแก้ไขสถานการณ์โรคโควิด 19 ภายในสถานที่ควบคุมของหน่วยงานในสังกัดกระทรวงยุติธรรม ได้แก่ ๑. แผนงานตรวจสอบและป้องกันผู้ติดเชื้อในสถานที่ควบคุม ๒. แผนงานจัดการผู้ติดเชื้อเมื่อพบผู้ติดเชื้อในสถานที่ควบคุม ๓. แผนงานการสนับสนุนวัสดุอุปกรณ์ทางการแพทย์ ๔. แผนงานการกระจายวัคซีน และ ๕. แผนงานการจัดระบบการส่งผู้พ้นโทษกลับสู่สังคม โดยที่ผ่านมากรมราชทัณฑ์ สามารถรับมือและแก้ไขปัญหาการแพร่ระบาดของโรคโควิด 19 ได้เป็นอย่างดี รวมถึงอัตราการเสียชีวิตของผู้ต้องขังมีจำนวนที่ลดลง
วันศุกร์ที่ 7 มกราคม 2565
กระทรวงอุตสาหกรรม ขอเชิญผู้ประกอบการสมัครเข้ารับการคัดเลือก รางวัลอุตสาหกรรมดีเด่น และรางวัลอุตสาหกรรมขาดกลางและขนาดย่อมดีเด่น
ขอเชิญสมัครเข้ารับการคัดเลือก รางวัลอุตสาหกรรมดีเด่น และรางวัลอุตสาหกรรมขาดกลางและขนาดย่อมดีเด่น ประเภทการจัดการโลจิสติกส์และโซ่อุปทาน ประจำปี 2565
กระทรวงอุตสาหกรรม ขอเชิญผู้ประกอบการสมัครเข้ารับการคัดเลือก...
- รางวัลอุตสาหกรรมดีเด่น (The Prime Minister's Industry Award)
- รางวัลอุตสาหกรรมขาดกลางและขนาดย่อมดีเด่น (The Prime Minister's Small and Medium Industry Award)
ประเภทการจัดการโลจิสติกส์และโซ่อุปทาน ประจำปี 2565
** คุณสมบัติของผู้สมัคร
- เป็นกิจการที่มีใบอนุญาตประกอบการจากภาครัฐ
- เป็นธุรกิจภาคการผลิตและมีฝ่ายการผลิตที่ชัดเจน
- ไม่มีข้อร้องเรียนที่มีมูลเหตุจากโรงงาน
- ประเภท SME มีรายได้ไม่เกิน 500 ล้านบาท
** แผนกิจกรรม
- อบรมหลักเกณฑ์การประเมินรางวัล ช่วงเดือน ก.พ. - มี.ค. 65
- นำเสนอผลการดำเนินงานด้านโลจิสติกส์และโซ่อุปทานของสถานประกอบการ ช่วงเดือน มี.ค. - เม.ย. 65
- ตรวจประเมิน ณ สถานประกอบการ ช่วงเดือน เม.ย. - พ.ค. 65
- ประกาศผลรางวัล ช่วงเดือน มิ.ย.65
- รับรางวัล PM Award ช่วงเดือน ส.ค.65
เปิดรับสมัครตั้งแต่บัดนี้จนถึง 28 ก.พ. 2565 หรือสแกน QR Code : shorturl.at/exBP2
สอบถามได้ที่ กองโลจิสติกส์ กรมส่งเสริมอุตสาหกรรม คุณณัฏฐพิชา จันทร์กระจ่าง
โทรศัพท์:061 897 6451 / 02430 6875 ต่อ 5
โทรสาร: 0 2430 6876
อีเมล:logistics.award65@gmail.com
วันพุธที่ 10 สิงหาคม 2565
รัฐมนตรีว่าการกระทรวงยุติธรรม เผย 19 สิงหาคม ลุยชลบุรีจ่ายเงินเยียวยา 15 เหยื่อไฟไหม้ Mountain B ด้วยตัวเอง  พร้อมมอบปลัดกระทรวงยุติธรรมดูแลโยกย้ายข้าราชการ เน้นที่ผลงาน
รัฐมนตรีว่าการกระทรวงยุติธรรม เผย 19 สิงหาคม ลุยชลบุรีจ่ายเงินเยียวยา 15 เหยื่อไฟไหม้ Mountain B ด้วยตัวเอง หลังอนุกรรมการนำเรื่องพิจารณาแล้ว ส่วนผู้บาดเจ็บเร่งทยอยให้หลังรักษาเสร็จ พร้อมมอบปลัดกระทรวงยุติธรรมดูแลโยกย้ายข้าราชการ เน้นที่ผลงาน
เมื่อวันที่ 10 สิงหาคม 2565 เวลา 10.00 น. ที่กระทรวงยุติธรรม มีการประชุมผู้บริหารกระทรวงยุติธรรมประจำสัปดาห์ โดยมี นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานการประชุม พร้อมด้วย นางพงษ์สวาท กายอรุณสุทธิ์ ปลัดกระทรวงยุติธรรม ว่าที่ ร.ต.ธนกฤต จิตรอารีย์รัตน์ เลขานุการ รมว.ยุติธรรม น.ส.ณัฐธ์ภัสส์ ยงใจยุทธ ผู้ช่วย รมว.ยุติธรรม นายธนวัชร นิติกาญจนา ที่ปรึกษา รมว.ยุติธรรม อธิบดีกรมต่างๆ ผู้บริหารและข้าราชการเข้าร่วมการประชุม
นายสมศักดิ์ กล่าวว่า จากกรณีเพลิงไหมร้าน Mountain B อ.สัตหีบ จ.ชลบุรี ซึ่งมีผู้เสียชีวิต 15 รายและบาดเจ็บอีก 37 ราย ขณะนี้ทราบจากทางกรมคุ้มครองสิทธิและเสรีภาพว่า คณะอนุกรรมการพิจารณาค่าตอบแทนผู้เสียหาย จ.ชลบุรี ที่มีผู้ว่าราชการจังหวัด เป็นประธาน ได้นำเรื่องนี้เข้าสู่การประชุมเพื่อหารือการจ่ายเงินช่วยเหลือเยียวยา ตาม พ.ร.บ.ค่าตอบแทนผู้เสียหายและค่าทดแทน และค่าใช้จ่ายแก่จำเลยในคดีอาญา แล้ว โดยจะเร่งพิจารณาการจ่ายเงินในส่วนของผู้เสียชีวิต 15 รายก่อน ซึ่งในวันที่ 19 ส.ค. ตนจะลงไปมอบเงินด้วยตัวเอง เพราะมีภารกิจไปงานมหกรรมไกล่เกลี่ยหนี้สินครัวเรือน จ.ชลบุรี อยู่แล้ว ตนยืนยันกระทรวงยุติธรรมใส่ใจทุกความเดือดร้อนของประชาชนมาโดยตลอด ไม่เคยทอดทิ้ง อะไรที่เราเร่งช่วยเหลือได้ก็จะเร่งให้เร็วที่สุด เพราะความเดือดร้อนของพี่น้องประชาชน ไม่สามารถรอได้
"หลายคนอาจจะสงสัยว่าทำไมผู้ได้รับบาดเจ็บ 37 รายยังไม่ได้รับการพิจารณา ผมต้องขอชี้แจงว่า กระบวนการรักษาหลายรายยังไม่เสร็จสิ้น เพราะอาการบาดเจ็บของแต่ละคนไม่เท่ากัน ทำให้มีค่าใช้จ่ายที่แตกต่างกันไป แต่เมื่อรักษาเสร็จแล้วเราจะเร่งพิจารณาให้เร็วที่สุดเช่นเดียวกัน ซึ่งผมขอย้ำสิทธิอีกครั้งว่า ผู้เสียชีวิตมีสิทธิได้รับการเยียวยารวมเป็นเงิน 110,000 บาท แบ่งเป็น ค่าตอบแทนกรณีถึงแก่ความตาย 50,000 บาท ค่าจัดการศพ 20,000 บาท ค่าขาดอุปการะเลี้ยงดู 40,000 บาท ส่วนผู้ได้รับบาดเจ็บ จะได้รับค่ารักษาพยาบาลเท่าที่จ่ายจริงไม่เกิน 40,000 บาท ค่าฟื้นฟูสมรรถภาพทางร่างกายและจิตใจตามจริงไม่เกิน 20,000 บาท ค่าขาดประโยชน์ในระหว่างที่ไม่สามารถทำงานได้ ตามอัตราค่าจ้างขั้นต่ำของชลบุรี วันละ 336 บาท ไม่เกิน 1 ปี และค่าตอบแทนความเสียหายอื่น ไม่เกิน 50,000 บาท"นายสมศักดิ์ กล่าว
นายสมศักดิ์ กล่าวอีกว่า ในส่วนของเรื่องการแต่งตั้งโยกย้ายข้าราชการในระดับผู้บริหาร ตนขอมอบหมายให้ท่านปลัดกระทรวงยุติธรรมดูแล ใครมีอะไรจะเสนอก็คุยกับท่านปลัดได้เลย ซึ่งในการพิจารณาผู้ที่เหมาะสมนั้นจะดูจากเหตุผลของเนื้องานเป็นหลัก ทุกอย่างต้องโปร่งใสและตรวจสอบได้ เพื่อให้งานในกระทรวงยุติธรรมเดินหน้ารวดเร็วและเกิดประโยชน์สูงสุดต่อประชาชน
วันพฤหัสบดีที่ 7 เมษายน 2565
​Government House’s Songkran celebration to be toned down
​Government House’s Songkran celebration to be toned down
April 6, 2022, Government Spokesperson Thanakorn Wangboonkongchana disclosed that Prime Minister and Defense Minister has made an order to Office of Prime Minister’s Secretary General to reduce protocol and number of the participants in the Government House’s “2022 Songkran Celebration”, and make it an internal activity. All the protocols must be carried out according to the advices of Ministry of Public Health and Ministry of Culture, under strict COVID-19 preventive measures and the requirements of Center for COVID-19 Situation Administration.
The Prime Minister also expressed appreciation toward senators, MPs, representatives of political parties, and chiefs of various public agencies for their intent to visit, seek his blessing, and pour water on occasion of Songkran festival. However, they are, instead, urged to organize activities within their own agency under the COVID-free setting to set a good example to the public.
Public agencies and organizations are also advised by the Prime Minister to hold Songkran activities online, with which, not only the country’s culture and tradition be carried over, everyone’s commitment to prevent the spread of COVID-19 is demonstrated and appreciated.
วันศุกร์ที่ 8 ตุลาคม 2564
กรมทางหลวงชนบท สร้างสะพานข้ามทางรถไฟและจุดตัดทางรถไฟบนถนนสาย สฎ.2007 จังหวัดสุราษฎร์ธานี แล้วเสร็จ เพิ่มความสะดวกปลอดภัย สนับสนุนโครงการรถไฟทางคู่ และแก้ปัญหาอุบัติเหตุอย่างยั่งยืน
กรมทางหลวงชนบท (ทช.) กระทรวงคมนาคม โดยสำนักก่อสร้างสะพาน สร้างสะพานข้ามทางรถไฟและจุดตัดทางรถไฟบนถนนสาย สฎ.2007 จังหวัดสุราษฎร์ธานี แล้วเสร็จ เพื่อช่วยแก้ไขปัญหาการเกิดอุบัติเหตุอย่างสมบูรณ์ เพิ่มความสะดวกรวดเร็วและปลอดภัยในการสัญจรบนถนนทางหลวงชนบท
กรมทางหลวงชนบท (ทช.) กระทรวงคมนาคม โดยสำนักก่อสร้างสะพาน เปิดเผยว่า ทช. มีถนนในความรับผิดชอบที่มีจุดตัดผ่านทางรถไฟกระจายอยู่ทั่วประเทศ จำนวน 153 แห่ง ซึ่งปัจจุบันปริมาณการจราจรบนถนนดังกล่าวมีจำนวนสูงขึ้น ทำให้เกิดอุบัติเหตุรถไฟชนกับยานพาหนะบ่อยครั้ง ประกอบกับการรถไฟแห่งประเทศไทย (รฟท.) มีโครงการรถไฟทางคู่เพื่อพัฒนาการขนส่งระบบรางตามนโยบายของกระทรวงคมนาคม ทช. จึงดำเนินการแก้ไขปัญหาบริเวณจุดตัดผ่านทางรถไฟดังกล่าว โดยก่อสร้างเป็น ทางต่างระดับในรูปแบบของสะพานข้ามหรืออุโมงค์ลอดทางรถไฟ เพื่อช่วยแก้ไขปัญหาการเกิดอุบัติเหตุอย่างสมบูรณ์ เพิ่มความสะดวกรวดเร็วและปลอดภัยในการสัญจรบนถนนทางหลวงชนบท รวมทั้งเป็นการสนับสนุนโครงการรถไฟทางคู่ สอดรับนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม
ทั้งนี้ ในพื้นที่จังหวัดสุราษฎร์ธานี ทช. ได้ดำเนินโครงการก่อสร้างสะพานข้ามทางรถไฟ จุดตัดทางรถไฟกับถนนทางหลวงชนบทสาย สฎ.2007 อำเภอท่าฉาง จังหวัดสุราษฎร์ธานี โดยก่อสร้างทางต่างระดับเป็นสะพานข้ามทางรถไฟและข้ามทางหลวงแผ่นดินหมายเลข 4112 มีความยาว 455.50 เมตร พร้อมถนนเชื่อมต่อสะพานความยาว 1,269.50 เมตร แนวก่อสร้างสะพานเป็นถนนตัดใหม่โดยการเวนคืนที่ดินบริเวณที่ว่างเปล่า ซึ่งถนนสาย สฎ.2007 (สายแยกทางหลวงแผ่นดินหมายเลข 41 ถึงบ้านบางใบไม้) มีจุดตัดกับทางรถไฟสายใต้ระหว่างสถานีท่าฉางกับสถานีคลองไทร บริเวณตำบลท่าเคย อำเภอท่าฉาง จังหวัดสุราษฎร์ธานี มีขบวนรถไฟผ่านจำนวน 40 ขบวนต่อวัน ประกอบกับมีปริมาณจราจรบนถนนมากถึง 4,777 คันต่อวัน ซึ่งปัจจุบันได้ดำเนินการก่อสร้างแล้วเสร็จสมบูรณ์ โดยใช้งบประมาณในการก่อสร้างรวม 224.091 ล้านบาท เป็นงบผูกพันปี 2560 ถึง 2564
วันศุกร์ที่ 1 ตุลาคม 2564
ปลัดกระทรวงมหาดไทย  เข้าสักการะสิ่งศักดิ์สิทธิ์ประจำกระทรวงมหาดไทยเนื่องในโอกาสเข้ารับตำแหน่ง ปมท. คนที่ 40
ปลัดกระทรวงมหาดไทย เข้าสักการะสิ่งศักดิ์สิทธิ์ประจำกระทรวงมหาดไทยเนื่องในโอกาสเข้ารับตำแหน่ง ปมท. คนที่ 40
วันนี้ (1 ต.ค. 64) เวลา 09.30 น. ที่กระทรวงมหาดไทย นายสุทธิพงษ์ จุลเจริญ ปลัดกระทรวงมหาดไทย พร้อมด้วย ดร. วันดี กุญชรยาคง จุลเจริญ ประธานสภาสตรีแห่งชาติในพระบรมราชินูปถัมภ์และนายกสมาคมแม่บ้านมหาดไทย สักการะสิ่งศักดิ์สิทธิ์ประจำกระทรวงมหาดไทย ศาลพระชัยมงคล ศาลพระกาฬไชยศรี และพระอนุสาวรีย์ สมเด็จพระเจ้าบรมวงศ์เธอ กรมพระยาดำรงราชานุภาพ เนื่องในโอกาสเข้ารับตำแหน่งปลัดกระทรวงมหาดไทย คนที่ 40 โดยมี ผู้บริหารระดับสูงของกระทรวงมหาดไทย ข้าราชการ และเจ้าหน้าที่ในสังกัดกระทรวงมหาดไทย ร่วมต้อนรับ
สำหรับประวัติของ นายสุทธิพงษ์ จุลเจริญ ปลัดกระทรวงมหาดไทยคนที่ 40 เกิดวันที่ 3 กุมภาพันธ์ พ.ศ.2507 ที่อำเภอแหลมงอบ จังหวัดตราดผ่านการฝึกการอบรม หลักสูตรปลัดอำเภอ รุ่นที่ 52 หลักสูตรนายอำเภอรุ่นที่ 48 หลักสูตรนักบริหารระดับสูงรุ่นที่ 67 หลักสูตรการป้องกันราชอาณาจักร รุ่นที่ 55 หลักสูตรจิตอาสา 904 หลักสูตรพื้นฐานรุ่นที่ 1/62 หลักสูตร์ฝึกทบทวนจิตอาสา 904 (Upgrade) รุ่นที่ 1/63
นายสุทธิพงษ์ จุลเจริญ เคยดำรงตำแหน่ง ผู้ว่าราชการจังหวัดนครนายก ผู้ตรวจราชการกระทรวงมหาดไทย ผู้ว่าราชการจังหวัดสระบุรี ชัยนาท รองปลัดกระทรวงมหาดไทย อธิบดีกรมส่งเสริมการปกครองท้องถิ่น อธิบดีกรมการพัฒนาชุมชน และได้รับพระมหากรุณาธิคุณโปรดเกล้าโปรดกระหม่อมแต่งตั้งให้ดำรงตำแหน่ง ปลัดกระทรวงมหาดไทย คนที่ 40
วันเสาร์ที่ 27 สิงหาคม 2565
บขส. เตรียมปรับรถตู้ขั้นสูงสุด และยกเลิกสัญญาหลังก่อเหตุทะเลาะวิวาทในจุดจอดที่ห้ามเข้ารับผู้โดยสาร
.....
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จำกัด กระทรวงคมนาคม เปิดเผยว่า ตามที่พนักงานขับรถตู้ร่วมบริการของ บริษัท ขนส่ง จำกัด (บขส.) ได้ร้องเรียนผ่านเฟซบุ๊ก Survive - สายไหมต้องรอด ว่า ถูกมาเฟียรถตู้ทำร้ายร่างกายที่จุดจอดรถหนองแค จ.สระบุรี จากการตรวจสอบเบื้องต้น พบว่า เป็นการทะเลาะวิวาท จากการแย่งผู้โดยสารกันเองระหว่างรถตู้ โดยจุดจอดหนองแคซึ่งเป็นจุดเกิดเหตุ เป็นทางผ่าน ซึ่งตามสัญญารถตู้ไม่สามารถจอดรับผู้โดยสารได้ อย่างไรก็ดี ทางผู้ร้องได้มีการแจ้งความกับเจ้าหน้าที่ตำรวจแล้ว
ทั้งนี้ นายสรพงศ์ ไพฑูรย์พงษ์ รองปลัดกระทรวงคมนาคม และประธานกรรมการ บขส. ได้รับทราบเรื่องนี้แล้ว จึงได้สั่งการให้ บขส. ในฐานะที่กำกับดูแลรถตู้ร่วมบริการเรียกคู่กรณีทั้ง 2 ฝ่าย มาสอบถามข้อเท็จจริง หากพบว่า มีการกระทำผิดไม่เป็นไปตามสัญญาจะดำเนินการปรับขั้นสูงสุดและบอกเลิกสัญญารถร่วม รวมทั้งได้แจ้ง กรมการขนส่งทางบกช่วยตรวจสอบและดูแลจุดจอดรถที่ไม่ได้รับอนุญาต
วันเสาร์ที่ 1 มกราคม 2565
นายกรัฐมนตรีและภริยา ลงนามถวายพระพรพระบาทสมเด็จพระเจ้าอยู่หัวและสมเด็จพระนางเจ้าฯ พระบรมราชินี เนื่องในโอกาสวันขึ้นปีใหม่ พุทธศักราช 2565
นายกรัฐมนตรีและภริยา ลงนามถวายพระพรพระบาทสมเด็จพระเจ้าอยู่หัวและสมเด็จพระนางเจ้าฯ พระบรมราชินี เนื่องในโอกาสวันขึ้นปีใหม่ พุทธศักราช 2565
วันนี้ (1 ม.ค. 65) เวลา 09.00 น. ณ ห้องแดง อาคารหน่วยราชการในพระองค์ 904 ด้านตะวันออก ศาลาว่าการพระราชวัง ในพระบรมมหาราชวัง พลเอก ประยุทธ์ จันทร์โอชา นายกรัฐมนตรี และนางนราพร จันทร์โอชา ภริยา ลงนามถวายพระพรพระบาทสมเด็จพระเจ้าอยู่หัวและสมเด็จพระนางเจ้าฯ พระบรมราชินี เนื่องในโอกาสวันขึ้นปีใหม่ พุทธศักราช 2565 โดยมีรองนายกรัฐมนตรีและภริยา ร่วมลงนามถวายพระพรฯ ตามลำดับพิธี ดังนี้
ทูลเกล้าฯ ถวายแจกันดอกไม้เบื้องหน้าพระบรมฉายาลักษณ์
ชุดที่ 1 นายกรัฐมนตรี พร้อมรองนายกรัฐมนตรี ในนาม นายกรัฐมนตรีและคณะรัฐมนตรี
ชุดที่ 2 นายกรัฐมนตรีและภริยา ในนาม นายกรัฐมนตรีและภริยา
ชุดที่ 3 ภริยานายกรัฐมนตรี พร้อมภริยารองนายกรัฐมนตรี ในนาม คณะคู่สมรสคณะรัฐมนตรี
จากนั้น นายกรัฐมนตรีและภริยา ลงนามถวายพระพรชัยมงคล ถวายความเคารพพระบรมฉายาลักษณ์พระบาทสมเด็จพระเจ้าอยู่หัวและสมเด็จพระนางเจ้าฯ พระบรมราชินี เสร็จพิธี
วันศุกร์ที่ 10 กันยายน 2564
ออมสิน มอบทรัพย์ธนาคาร ให้ใช้เป็นสถานที่แยกกักตัวในชุมชน อีกภารกิจช่วยเหลือสังคมในภาวะวิกฤติโควิด 19
ธนาคารออมสินได้ทำการสำรวจทรัพย์สินของธนาคาร รวมถึงทรัพย์สินรอการขาย (NPA) และมีความพร้อมสำหรับปรับปรุงให้ใช้เป็นสถานที่กักตัวผู้สัมผัสเสี่ยงสูง ตามแต่ความต้องการและความจำเป็นของพื้นที่นั้นๆ เพื่อแก้ไขปัญหาสถานการณ์จำนวนเตียงไม่เพียงพอรองรับผู้ป่วย
นายวิทัย รัตนากร ผู้อำนวยการธนาคารออมสิน เปิดเผยว่า ตามที่กระทรวงการคลัง โดยรัฐมนตรีว่าการกระทรวงการคลัง และปลัดกระทรวงการคลัง ได้มอบนโยบายให้หน่วยงานในสังกัดจัดหาสถานที่ หรืออาคารที่ไม่ได้ใช้ประโยชน์ และมีความพร้อมสำหรับปรับปรุงให้ใช้เป็นสถานที่กักตัวผู้สัมผัสเสี่ยงสูง ศูนย์แยกกักตัวในชุมชน หรือศูนย์พักคอยรอการส่งตัว ตามแต่ความต้องการและความจำเป็นของพื้นที่นั้น ๆ เพื่อช่วยแก้ไขปัญหาสถานการณ์จำนวนเตียงไม่เพียงพอรองรับผู้ป่วยสีเขียวและผู้สัมผัสเสี่ยงสูง ที่มีจำนวนมากขึ้นอย่างต่อเนื่องทั่วประเทศ
ธนาคารออมสินจึงได้ทำการสำรวจทรัพย์สินของธนาคาร รวมถึงทรัพย์สินรอการขาย หรือ NPA พร้อมทั้งเสนอให้หน่วยงานรัฐและเอกชน รับมอบไปใช้ปรับปรุงสถานที่จัดทำเป็นศูนย์กักตัวดังกล่าว โดยที่ผ่านมามีทรัพย์ที่ธนาคารได้มอบให้ใช้ประโยชน์แล้วในจังหวัดต่าง ๆ อาทิ ศูนย์การเรียนรู้วิทยาลัยออมสิน (ศูนย์ส่องแสง) ขนาดพื้นที่ 50 ไร่ ตั้งอยู่ที่ ตำบลตะพง อำเภอหาดใหญ่ จังหวัดสงขลา ได้ถูกปรับพื้นที่จัดตั้งเป็นศูนย์แยกกักตัวในชุมชนของตำบลตะพง / สถานศึกษา ขนาดพื้นที่ 42 ไร่ ตั้งอยู่ที่อำเภอเถิน จังหวัดลำปาง / รีสอร์ตที่พัก ขนาดพื้นที่ 1 ไร่ ตั้งอยู่ที่อำเภองาว จังหวัดลำปาง / รีสอร์ตที่พัก ขนาดพื้นที่ 4 ไร่ ตั้งอยู่ที่อำเภอนครไทย จังหวัดพิษณุโลก และ อาคารหอพัก ขนาดพื้นที่ 1 ไร่ ตั้งอยู่ที่อำเภอพัฒนานิคม จังหวัดลพบุรี ทั้งนี้ ธนาคารยังมีทรัพย์สินที่พร้อมมอบให้ใช้ประโยชน์ลักษณะนี้ ในอีกหลายจังหวัดทั่วประเทศ เช่น โรงแรม อาคารเรียน โกดังเก็บสินค้า อาคารหอพัก ในพื้นที่ จ. สุราษฎร์ธานี จ. ประจวบคีรีขันธ์ จ. เชียงราย จ. นครราชสีมา จ. พระนครศรีอยุธยา จ. อุดรธานี จ. ขอนแก่น ฯลฯ หากหน่วยงานรัฐและภาคเอกชนประสงค์ขอใช้ทรัพย์สินดังกล่าวของธนาคาร จัดทำเป็นสถานที่กักตัวสำหรับผู้ป่วย หรือผู้มีความเสี่ยงติดเชื้อโควิด 19 สามารถติดต่อธนาคารออมสินในพื้นที่ได้
อนึ่ง การมอบทรัพย์สินธนาคารให้ใช้ประโยชน์ในครั้งนี้ เป็นส่วนหนึ่งของโครงการความช่วยเหลือประชาชน ชุมชน และสังคม ภายใต้แคมเปญ “ออมสินห่วงใย ส่งกำลังใจให้สังคม” เพื่อสนับสนุนภารกิจของรัฐบาล และร่วมมือกับทุกภาคส่วน ให้ความช่วยเหลือบรรเทาความเดือดร้อนของประชาชนในช่วงสถานการณ์การแพร่ระบาดของเชื้อโควิด 19 ขณะนี้
https://www.gsb.or.th/news/gsbpr51/
วันพุธที่ 2 มีนาคม 2565
โฆษกรัฐบาลเผย “นายกฯ” ห่วงยอดผู้เสียชีวิตส่วนใหญ่สูงอายุ/ไม่ได้รับวัคซีน เชิญชวนผู้สูงอายุ-กลุ่มเสี่ยง 608 และกลุ่มเปราะบาง เข้ารับวัคซีนเข็มกระตุ้น ที่สถานพยาบาลใกล้บ้าน
โฆษกรัฐบาลเผย นายกฯ ห่วงยอดผู้เสียชีวิตส่วนใหญ่สูงอายุ/ไม่ได้รับวัคซีน เชิญชวนผู้สูงอายุ-กลุ่มเสี่ยง 608 และกลุ่มเปราะบาง เข้ารับวัคซีนเข็มกระตุ้น ที่สถานพยาบาลใกล้บ้าน สร้างภูมิคุ้มกันรองรับการระบาดสายพันธุ์โอมิครอน ลดอาการเจ็บป่วยรุนแรงจากโควิด-19
วันที่ 2 มี.ค. 65 นายธนกร วังบุญคงชนะ โฆษกประจำสำนักนายกรัฐมนตรี กล่าวว่า จากรายงานสถานการณ์การแพร่ระบาดของโควิด-19 วันนี้ (2 มี.ค. 65) จำนวนผู้ป่วยโควิด-19 เสียชีวิตของประเทศไทย มีจำนวน 45 ราย โดยเป็นผู้ที่มีอายุ 60 ปีขึ้นไป 33 ราย (73%) (28 รายมีอายุ 70 ปีขึ้นไป) อายุน้อยกว่า 60 ปี มีโรคเรื้อรัง 10 ราย (22%) เมื่อพิจารณาการรับวัคซีนแล้วพบว่า ใน 45 รายดังกล่าว เป็นผู้ที่ไม่ได้รับวัคซีนถึง 31 ราย (69%) ได้รับวัคซีน 1 เข็ม จำนวน 3 ราย ได้รับวัคซีนเข็ม 2 เกิน 3 เดือน จำนวน 7 ราย และได้รับวัคซีนเข็ม 2 ไม่เกิน 3 เดือน จำนวน 4 ราย ซึ่งจากรายงานจะเห็นได้ว่า จำนวนผู้เสียชีวิตโควิดที่สูงนั้นเป็นผู้สูงอายุที่ไม่ได้ฉีดวัคซีนเป็นสัดส่วนที่มากที่สุด
นายธนกรกล่าวว่า วัคซีนทุกชนิดที่รัฐบาลนำมาฉีดให้กับประชาชนมีความปลอดภัย ผ่านการรับรองจาก อย. ประสิทธิภาพการป้องกันโรคเป็นไปตามมาตรฐาน มีประสิทธิภาพในการป้องกันป่วยรุนแรงและลดการเสียชีวิต แม้โอมิครอนจะไม่รุนแรง เชื้อไม่ลงปอด อัตราเกิดปอดอักเสบมีไม่มาก แต่ยังทำให้มีผู้เสียชีวิต ซึ่งเกือบทั้งหมดเป็นกลุ่ม 608 โดยเฉพาะผู้สูงอายุ ดังนั้น จึงขอชวนผู้สูงอายุและกลุ่ม 608 มารับวัคซีนอย่างน้อย 2 เข็ม ซึ่งข้อมูลทางสาธารณสุขยืนยันว่าจะช่วยลดการเสียชีวิตได้ลงได้ 6 เท่า แต่หากรับเข็มกระตุ้นเข็ม 3 ขึ้นไป จะช่วยลดการเสียชีวิตลงถึง 41 เท่าเมื่อเทียบกับวัยเดียวกันที่ไม่ได้ฉีดวัคซีน
“ด้วยสถานการณ์การระบาดของเชื้อไวรัสโควิด-19 ในปัจจุบัน พบการแพร่กระจายเชื้อในวงกว้าง ประกอบกับมีการติดเชื้อไวรัสกลายพันธุ์เพิ่มสูงขึ้นเป็นอย่างมาก จึงขอย้ำให้ประชาชนผู้ที่ยังไม่ได้รับวัคซีน เข้ารับวัคซีนโดยเร็ว โดยเฉพาะกลุ่ม 608 รวมทั้งกลุ่มเปราะบาง ขอให้เข้ารับวัคซีนเข็มกระตุ้น ณ สถานพยาบาลใกล้บ้าน เพื่อสร้างภูมิคุ้มกันรองรับการระบาดของสายพันธุ์โอมิครอน และลดอาการเจ็บป่วยรุนแรงจากโควิด-19” นายธนกร กล่าว
วันพุธที่ 7 กรกฎาคม 2564
ประกาศ ขสมก. ประจำวันที่ 7 กรกฎาคม 2564 พนักงานติดเชื้อไวรัส COVID-19 จำนวน 2 ราย
ประกาศ ขสมก. ประจำวันที่ 7 กรกฎาคม 2564 พนักงานติดเชื้อไวรัส COVID-19 จำนวน 2 ราย
1) พนักงานขับรถโดยสารปรับอากาศ สาย 2 เขตการเดินรถที่ 3
2) พนักงานเก็บค่าโดยสารรถปรับอากาศ สาย S1 เขตการเดินรถที่ 3
วันเสาร์ที่ 16 ตุลาคม 2564
รมว.เกษตรฯ ลุยติดตามสถานการณ์น้ำในพื้นที่จังหวัดสงขลา
รมว.เกษตรฯ ลุยติดตามสถานการณ์น้ำในพื้นที่จังหวัดสงขลา รับข้อเรียกร้องจากพี่น้องในพื้นที่ หวังให้เกษตรกรและประชาชนได้รับประโยชน์อย่างเต็มประสิทธิภาพ
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ ติดตามสถานการณ์และการบริหารจัดการน้ำ ณ อ่างเก็บน้ำคลองหลา ตามพระราชดำริ อ.คลองหอยโข่ง จ.สงขลา โดยอ่างเก็บน้ำดังกล่าวมีพื้นที่โครงการ 18,000 ไร่ มีความจุเก็บกัก 21.42 ล้าน ลบ.ม. ซึ่งกระทรวงเกษตรและสหกรณ์ โดยกรมชลประทาน ได้มีการบริหารจัดการน้ำอย่างเป็นระบบและมีประสิทธิภาพ มีระบบส่งน้ำครอบคลุมพื้นที่อ่างเก็บน้ำคลองหลา ตามพระราชดำริ ทำให้สามารถจัดส่งน้ำให้แก่พื้นที่ราษฎร จำนวน 10,428 ครัวเรือน ประชากร 27,146 คน อีกทั้งยังสามารถส่งน้ำสนับสนุนกิจกรรมงานวิจัยเพื่อประชาชนของหน่วยงานต่าง ๆ เช่น โครงการฟาร์มตัวอย่าง อันเนื่องมาจากพระราชดำริ จังหวัดสงขลา, ศูนย์วิจัยสัตว์กีบเล็กมหาวิทยาลัยสงขลานครินทร์และศูนย์วิจัยประมงน้ำจืด จังหวัดสงขลา และสามารถจัดหาน้ำสนับสนุนกิจการเพื่อความมั่นคง เช่น เรือนที่ประทับคลองหอยโข่ง กองบิน 56 และกองพลพัฒนาที่ 4 ค่ายรัตนพล
นอกจากนี้ กระทรวงเกษตรฯ โดยกรมประมง ได้จัดเตรียมพันธุ์สัตว์น้ำ จำนวนทั้งสิ้น 200,000 ตัว ได้แก่ ปลาตะเพียนขาวจำนวน 150,000 ตัวปลาตะเพียนทอง 15,000 ตัว ปลากระแห 15,000 ตัว ปลาสุลต่าน 15,000 ตัว และพันธุ์ปลากดเหลือง 5,000 ตัว เพื่อปล่อยลงสู่อ่างเก็บน้ำคลองหลา เป็นการเพิ่มผลผลิตสัตว์น้ำในแหล่งน้ำธรรมชาติ อีกทั้งยังแจกจุลินทรีย์ ปม.1 จำนวน 1,000 ซอง และพ่อแม่พันธุ์ปลาสวยงามให้เกษตรกรและประชาชนในพื้นที่จำนวน 1,000 ตัว
จากนั้นรัฐมนตรีว่าการกระทรวงเกษตรและสหกรณ์ ได้ติดตามความก้าวหน้าโครงการอ่างเก็บน้ำคลองลำแซง ณ ต.เขาพระ อ.รัตภูมิ จ.สงขลา ซึ่งกรมชลประทานจะเริ่มดำเนินการก่อสร้างอ่างเก็บน้ำ ในปีงบประมาณ พ.ศ.2566 ขนาดทำนบดิน กว้าง 8.00 เมตร ยาว 1,050 เมตร สูง 53.00 เมตร พร้อมอาคารระบายน้ำล้น และอาคารประกอบ โดยมีแผนดำเนินการให้แล้วเสร็จในปีงบประมาณ พ.ศ.2568 หากดำเนินการแล้วเสร็จจะสามารถเก็บกักน้ำได้ประมาณ 10.39 ล้านลูกบาศก์เมตร เพื่อช่วยเหลือพื้นที่การเกษตร ประมาณ 9,600 ไร่
ทั้งนี้ รัฐมนตรีว่าการกระทรวงเกษตรและสหกรณ์ได้มอบหนังสืออนุญาตให้เกษตรเข้าทำประโยชน์ในเขตปฏิรูปที่ดิน (ส.ป.ก. 4-01) จำนวน 8 รายด้วย
วันอังคารที่ 31 พฤษภาคม 2565
​เตรียมงาน 272,977 อัตรา รองรับบัณฑิตจบใหม่และผู้ว่างงาน
วันจันทร์ที่ 30 พฤษภาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลห่วงใยบัณฑิตจบใหม่และประชาชนที่ยังว่างงาน เตรียมตำแหน่งงานว่างไว้รองรับ 272,977 อัตรา แบ่งเป็นในประเทศ 158,503 อัตรา ต่างประเทศ 114,474 อัตรา รับตั้งแต่ ไม่ระบุวุฒิการศึกษา - ระดับปริญญาเอก โดยความต้องการแรงงานในประเทศมากที่สุดอยู่ในจังหวัด กทม. ปทุมธานี นนทบุรี สมุทรปราการ และระยอง สำหรับงานในกลุ่มอุตสาหกรรมเป้าหมาย S-Curve มีความต้องการแรงงานกว่า 40,000 อัตรา ซึ่ง 5 อันดับแรก คือ งานในอุตสาหกรรมแปรรูปอาหาร อุตสาหกรรมยานยนต์ อุตสาหกรรมโลจิสติกส์ อุตสาหกรรมอิเล็กทรอนิกส์ และ อุตสาหกรรมเชื้อเพลิงชีวภาพและเคมีชีวภาพ ผู้สนใจค้นหาและสมัครได้ที่เว็บไซต์และแอปพลิเคชัน “ไทยมีงานทำ” หรือ โทรสายด่วนกรมการจัดหางาน 1694
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันอังคารที่ 28 ธันวาคม 2564
รมว.เฮ้ง ขอความร่วมมือนายจ้างรณรงค์ช่วงปีใหม่ ร่วมส่งเสริมด้านความปลอดภัยและสุขภาพอนามัยลูกจ้าง
รมว.แรงงาน ขอความร่วมมือสถานประกอบกิจการกำกับ ดูแล ตรวจสอบ และรณรงค์ส่งเสริมด้านความปลอดภัยและสุขภาพอนามัยของลูกจ้างในช่วงเทศกาลปีใหม่ พ.ศ. 2565
นายสุชาติ ชมกลิ่น รัฐมนตรีว่าการกระทรวงแรงงานเปิดเผยว่า ในช่วงเทศกาลปีใหม่ของแต่ละปีเป็นช่วงเวลาที่สถานประกอบกิจการหยุดดำเนินการต่อเนื่องหลายวัน เพื่อให้ลูกจ้างและครอบครัวได้เดินทางกลับภูมิลำเนาหรือท่องเที่ยวพักผ่อน ซึ่งช่วงเวลาดังกล่าวมักเกิดเหตุไฟฟ้าลัดวงจรหรือเกิดอัคคีภัยขึ้นในสถานประกอบกิจการ เนื่องจากไม่ได้มีการเฝ้าระวังและขาดการตรวจสอบอย่างต่อเนื่อง รวมทั้งการเกิดอุบัติเหตุจากการใช้รถใช้ถนนในอัตราที่เพิ่มขึ้น ประกอบกับปัจจุบันยังคงมีการแพร่ระบาดของโรคติดเชื้อไวรัสโคโรนา 2019 (COVID-19) ในหลายพื้นที่ ซึ่งยังต้องดำเนินการป้องกันและควบคุมที่เคร่งครัดเพื่อป้องกันการระบาดที่อาจเกิดขึ้นใหม่พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และ พลเอก ประวิตร วงษ์สุวรรณ รองนายกรัฐมนตรีซึ่งกำกับดูแลกระทรวงแรงงาน ได้ให้ความห่วงใยต่อความปลอดภัยในชีวิตและทรัพย์สินของลูกจ้าง นายจ้าง และประชาชน โดยเฉพาะในช่วงเทศกาลปีใหม่ พ.ศ. 2565 อาจเกิดอุบัติเหตุ อุบัติภัย หรือเกิดการแพร่ระบาดของโรคติดเชื้อไวรัสโคโรนา 2019 (COVID -19) ที่เป็นกลุ่มก้อน (Cluster) ใหม่เพิ่มขึ้น กระทรวงแรงงานจึงมอบหมายให้กรมสวัสดิการและคุ้มครองแรงงาน ออกประกาศกรมเพื่อขอความร่วมมือนายจ้าง คณะกรรมการความปลอดภัย อาชีวอนามัย และสภาพแวดล้อมในการทำงานของสถานประกอบกิจการ และเจ้าหน้าที่ความปลอดภัยในการทำงาน ดำเนินการกำกับ ดูแล ตรวจสอบ และรณรงค์ส่งเสริมด้านความปลอดภัยและสุขภาพอนามัยของลูกจ้างในช่วงเทศกาลปีใหม่ พ.ศ. 2565 เพื่อเฝ้าระวังและป้องกันการเกิดอุบัติเหตุ อุบัติภัยทั้งจากการทำงานและจากการเดินทาง รวมทั้งการแพร่ระบาดของโรคติดเชื้อไวรัสโคโรนา 2019 (COVID -19) ในช่วงเทศกาลปีใหม่ พ.ศ. 2565
นายนิยม สองแก้ว อธิบดีกรมสวัสดิการและคุ้มครองแรงงานกล่าวเพิ่มเติมว่า กสร. ได้ออกประกาศกรมสวัสดิการและคุ้มครองแรงงาน เรื่อง ขอความร่วมมือสถานประกอบกิจการกำกับ ดูแล ตรวจสอบ และรณรงค์ส่งเสริมด้านความปลอดภัยและสุขภาพอนามัยของลูกจ้างในช่วงเทศกาลปีใหม่ พ.ศ. 2565 และได้สั่งการให้หน่วยปฏิบัติทั่วประเทศขอความร่วมมือสถานประกอบกิจการตรวจสอบระบบไฟฟ้า อุปกรณ์ไฟฟ้า เครื่องมือ เครื่องใช้ เครื่องจักร และการจัดเก็บสารเคมีอันตราย ให้อยู่ในสภาพที่ปลอดภัยก่อนวันหยุดต่อเนื่อง และสร้างการรับรู้ให้ลูกจ้างขับขี่ยานพาหนะด้วยความระมัดระวัง ปฏิบัติตามกฎจราจรอย่างเคร่งครัด ไม่ดื่มเครื่องดื่มแอลกอฮอล์ขณะเดินทาง รวมทั้งเน้นย้ำให้ลูกจ้างปฏิบัติตามมาตรการป้องกันการติดเชื้อไวรัสโคโรนา 2019 (COVID-19) ขั้นสูงสุดแบบครอบจักรวาล (Universal Prevention for COVID-19) ตามที่กระทรวงสาธารณสุขแนะนำอย่างเคร่งครัด รวมทั้งดำเนินการตรวจคัดกรองการติดเชื้อของลูกจ้างก่อนกลับเข้าทำงานเพื่อเฝ้าระวังและป้องกันการระบาดในสถานประกอบกิจการที่อาจเกิดขึ้นหลังลูกจ้างกลับเข้าทำงาน หากมีข้อสงสัยเพิ่มเติม สามารถสอบถามรายละเอียดได้ที่ กลุ่มงานยุทธศาสตร์ความปลอดภัยในการทำงาน กองความปลอดภัยแรงงาน 0 2448 9128 - 39 ต่อ 603 - 610
วันพุธที่ 4 พฤษภาคม 2565
โฆษกรัฐบาลเผย นายกฯปลื้ม ทั่วโลกที่ให้ความสำคัญกับเมืองสวยงามของไทย หลัง Forbes advisor จัดให้ อยุธยา เป็น 1 ใน 50 เมืองทั่วโลก ที่ควรเดินทางเยือนช่วงหลังโควิด – 19
โฆษกรัฐบาลเผย นายกฯปลื้ม
ทั่วโลกที่ให้ความสำคัญกับเมืองสวยงามของไทย หลัง Forbes advisor จัดให้ อยุธยา เป็น 1 ใน 50 เมืองทั่วโลก ที่ควรเดินทางเยือนช่วงหลังโควิด – 19
วันนี้ (4 พฤษภาคม 2565) นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า “Forbes advisor” เว็บไซต์ในเครือนิตยสาร Forbes จัดอันดับให้ อยุธยา เป็น 1 ใน 50 เมืองทั่วโลก ที่ควรเดินทางเยือนภายหลังการระบาดของไวรัสโควิด – 19 ทั้งนี้พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมทราบผลการจัดอันดับดังกล่าว ขอบคุณที่ทั่วโลกให้ความสำคัญกับสถานที่ที่สวยงามเต็มไปด้วยประวัติศาสตร์ของประเทศไทย ซึ่งเชื่อมั่นว่า ด้วยเอกลักษณ์ของสถานที่ท่องเที่ยวในประเทศไทยที่หลากหลายและได้รับความนิยมตลอดมา ประกอบกับศักยภาพการบริหารจัดการตามความเหมาะสมของสถานการณ์ และการควบคุมโรคทางสาธารณสุข จะดึงดูดให้นักท่องเที่ยวหลั่งไหลเข้ามาเดินทางในประเทศไทยอย่างคึกคักในเร็ววันนี้
โฆษกประจำสำนักนายกรัฐมนตรีกล่าวว่า จังหวัดพระนครศรีอยุธยาได้รับการจัดอันดับเป็น 1 ใน 50 เมือง ทั่วโลก ที่ควรเดินทางเยือนในช่วงหลังการระบาดของโรคโควิด – 19 และยังเป็น 1 ใน 8 แห่งของทวีปเอเชียที่ได้รับการจัดอันดับเท่านั้น ทั้งนี้ Forbes advisor ได้ยกย่อง อยุธยาว่าเป็นเมืองที่ยิ่งใหญ่ที่สุดของโลกในช่วงทศวรรษ 1700 ซึ่งเดินทางไม่ไกลจากกรุงเทพฯ โดยสามารถไปเช้าเย็นกลับได้ แต่หากมีโอกาสค้างคืนก็จะได้เห็นภาพวัดต่าง ๆ ในช่วงเช้า และช่วงเย็น ที่เงียบสงบ ในส่วนของเมืองอื่นๆ ในเอเชียที่ได้รับการจัดอันดับ ได้แก่ ฮาร์บิน สาธารณรัฐประชาชนจีน ประเทศภูฏาน อัสสัม ประเทศอินเดีย ลอมบก ประเทศอินโดนีเซีย ไทเป ไต้หวัน ประเทศอุซเบกิสถาน และโดฮา ประเทศกาตาร์
นายธนกรฯ กล่าวเพิ่มเติมว่า นายกรัฐมนตรี เชื่อมั่นในการทำงาน และให้กำลังใจเจ้าหน้าที่ทุกหน่วยงานที่เกี่ยวข้อง ที่ร่วมกันจัดการดูแล การเดินทางเข้าประเทศของนักท่องเที่ยว ซึ่งจักต้องเป็นไปตามข้อกำหนดของมาตรการ เพื่อควบคุม ดูแลสถานการณ์ รวมทั้งต้องคำนึงถึงความปลอดภัยของประชาชนไทย และนักท่องเที่ยว อย่างไรก็ดี นายกรัฐมนตรี ได้ควบคุม สั่งการ สถานการณ์อย่างต่อเนื่องเพื่อคุ้มครอง ปกป้อง ให้ทุกชีวิตในประเทศดำเนินต่อไป ให้กิจกรรม และธุรกิจการท่องเที่ยวดำเนินได้อย่างปกติ มีรายได้ เกิดการจ้างงาน แต่ขณะเดียวกัน ก็ให้ความปลอดภัยแก่ชีวิตประชาชนด้วย
วันจันทร์ที่ 12 กรกฎาคม 2564
ผู้ช่วยรัฐมนตรีฯ ดีอีเอส บรรยายหัวข้อ “ASEAN - China Digital Economy: New Trends, New Development” ร่วมแลกเปลี่ยนนโยบาย - ความร่วมมือด้านดิจิทัล เพื่อช่วยให้เกิดการฟื้นตัวอย่างยั่งยืนของภูมิภาคอาเซียน– จีน
ผู้ช่วยรัฐมนตรีฯ ดีอีเอส บรรยายหัวข้อ “ASEAN - China Digital Economy: New Trends, New Development” ร่วมแลกเปลี่ยนนโยบาย - ความร่วมมือด้านดิจิทัล เพื่อช่วยให้เกิดการฟื้นตัวอย่างยั่งยืนของภูมิภาคอาเซียน– จีน
เมื่อวันที่12กรกฎาคม2564นายเนวินธุ์ช่อชัยทิพฐ์ผู้ช่วยรัฐมนตรีประจำกระทรวงดิจิทัลเพื่อเศรษฐกิจและสังคมได้ร่วมกล่าวปาฐกถาบรรยายภายใต้หัวข้อ“ASEAN - China Digital Economy: New Trends, New Development”ของการประชุมASEAN - China Digital Economy Partnership ForumสำหรับงานCADEF 2021ผ่านการบันทึกวีดิทัศน์(Video message)ซึ่งงานดังกล่าวมีกำหนดจะจัดขึ้นระหว่างวันที่15 – 16กรกฎาคม2564ในรูปแบบผสมผสาน(Hybrid)ณนครอู่ฮั่นมณฑลหูเป่ยสาธารณรัฐประชาชนจีนโดยวัตถุประสงค์ของการจัดงานฯเพื่อเป็นเวทีสำหรับการแลกเปลี่ยนด้านนโยบายการส่งเสริมการลงทุนและความร่วมมือด้านดิจิทัลเพื่อช่วยให้เกิดการฟื้นตัวอย่างยั่งยืนของภูมิภาคอาเซียนและขับเคลื่อนการดำเนินการตามข้อริเริ่มว่าด้วยการสร้างความเป็นหุ้นส่วนด้านเศรษฐกิจดิจิทัลระหว่างอาเซียน–จีน
โอกาสนี้ผู้ช่วยรัฐมนตรีฯได้ร่วมแลกเปลี่ยนพัฒนาการความก้าวหน้าการพัฒนาด้านเศษฐกิจดิจิทัลของภูมิภาคอาเซียนที่ให้ความสำคัญอย่างมากในการปรับเปลี่ยนไปสู่ดิจิทัลโดยมีการพัฒนาแนวทางการดำเนินงานและนโยบายเพื่อสร้างระบบนิเวศที่เอื้อให้เกิดการพัฒนาอย่างครอบคลุมทุกมิติ เช่นโครงสร้างพื้นฐานนวัตกรรมการค้าดิจิทัลพาณิชย์อิเล็กทรอนิกส์และความมั่นคงปลอดภัยไซเบอร์ พร้อมกันนี้ได้กล่าวถึงการพัฒนาด้านดิจิทัลของไทยโดยได้ขับเคลื่อนประเทศไทยไปสู่ดิจิทัลไทยแลนด์ผ่านการดำเนินนโยบายและแผนระดับชาติว่าด้วยการพัฒนาดิจิทัลเพื่อเศรษฐกิจและสังคมระยะ20ปีและโครงการที่สำคัญอาทิโครงการเน็ตประชารัฐโครงการASEAN Digital Hubการใช้ประโยชน์จากเทคโนโลยีดิจิทัลและข้อมูลระบบบริการอิเล็กทรอนิกส์ภาครัฐโครงการDigital Park Thailandและการพัฒนาด้านกฎหมายดิทัลอีกทั้งยังกล่าวถึงการประยุกต์ใช้เทคโนโลยีดิจิทัลและนวัตกรรมเพื่อรับมือกับความท้าทายจากการแพร่ระบาดของโรคโควิด– 19ของไทยในปัจจุบันนอกจากนี้ผู้ช่วยรัฐมนตรีฯยังได้กล่าวถึงการสนับสนุนการดำเนินการตามแผนแม่บทอาเซียนด้านดิจิทัลค.ศ. 2025และเน้นย้ำเกี่ยวกับการส่งเสริมความร่วมมือระหว่างอาเซียนและคู่เจรจาอันจะนำไปสู่การยกระดับความสามารถในการแข่งขันและการพัฒนาด้านเศรษฐกิจดิจิทัลอย่างยั่งยืนและครอบคลุมระหว่างอาเซียนและสาธารณรัฐประชาชนจีนต่อไป
****************
วันอังคารที่ 26 ตุลาคม 2564
รมว.สุชาติ ห่วงใยลูกจ้างเหตุโรงงานผลิตเส้นก๋วยเตี๋ยวระเบิด สั่งดูแลสิทธิประโยชน์ที่พึงได้
กระทรวงแรงงานห่วงใยลูกจ้าง โรงงานเส้นหมี่ ตราพระอาทิตย์ จังหวัดฉะเชิงเทรา พร้อมกำชับเจ้าหน้าที่ในสังกัดช่วยเหลือให้ได้รับสิทธิประโยชน์ตามกฎหมาย
นายสุชาติ ชมกลิ่น รัฐมนตรีว่าการกระทรวงแรงงานเปิดเผยว่า กรณีเหตุเตาบอยเลอร์สำหรับต้มน้ำเพื่อใช้ไอน้ำนึ่งเส้นก๋วยเตี๋ยวระเบิด ณ โรงงานเส้นหมี่ ตราพระอาทิตย์ เลขที่ตั้ง 5/1 ม.9 ต.ปากน้ำ อ.บางคล้า จังหวัดฉะเชิงเทรา มีลูกจ้างจำนวน 28 ราย เป็นชาวกัมพูชา 13 คน ชาวเมียนมา 6 คน และคนไทย 9 คน ตนเองรู้สึกไม่สบายใจกับอุบัติเหตุที่เกิดขึ้นจนทำให้มีผู้เสียชีวิต 1 ราย ชื่อ นายทองแก้ว อายุ 25 ปี ชาวกัมพูชาสาเหตุการเสียชีวิตเกิดจากเตาบอยเล่อร์เกิดระเบิดทำให้ช่วงท้ายของเตาฉีกขาดพุ่งออกจากจุดติดตั้งชนลูกจ้างจนเสียชีวิตทันที ณ จุดเกิดเหตุ และมีลูกจ้างบาดเจ็บอีก 1 รายจึงขอแสดงความเสียใจกับญาติของผู้เสียชีวิตและผู้บาดเจ็บ จากเหตุเตาบอยเลอร์สำหรับต้มน้ำระเบิดนี้จึงสั่งการให้กรมสวัสดิการและคุ้มครองแรงงานและหน่วยงานในสังกัดกระทรวงแรงงานเข้าไปให้ความช่วยเหลือ โดยในเบื้องต้นพนักงานตรวจความปลอดภัย ในการทำงานและพนักงานตรวจแรงงาน ได้เข้าตรวจสอบพื้นที่ดูแลในเรื่องสภาพความปลอดภัยของสถานประกอบกิจการ รวมทั้งกำชับให้คุ้มครองดูแลผลกระทบต่อลูกจ้างที่อาจต้องหยุดการทำงานชั่วคราวหรือถูกเลิกจ้าง ให้ได้รับสิทธิประโยชน์ถูกต้องตามกฎหมาย สำนักงานประกันสังคมให้ดูแลในเรื่องสิทธิประโยนช์ของลูกจ้างซึ่งเป็นผู้ประกันตนให้ได้รับสินไหมทดแทนกรณีเสียชีวิต และได้รับการรักษาพยาบาลสำหรับผู้บาดเจ็บ กรมการจัดหางานให้ดูแลหาตำแหน่งงานรองรับกรณีหากสถานประกอบกิจการไม่สามารถดำเนินกิจการได้ต่อไป ให้ลูกจ้างได้มีงานทำอย่างต่อเนื่อง
นายนิยม สองแก้ว อธิบดีกรมสวัสดิการและคุ้มครองแรงงาน (กสร.)กล่าวเพิ่มเติมว่า ในช่วงที่ผ่านมามีอุบัติเหตุในสถานประกอบกิจการเกิดขึ้นอยู่เสมอ จึงขอความร่วมมือนายจ้าง ลูกจ้าง ในสถานประกอบกิจการ ตรวจสอบเครื่องจักร อุปกรณ์ไฟฟ้าทุกปี หากพบว่าชำรุดต้องซ่อมแซมทันที รวมทั้งปิดเครื่องจักร อุปกรณ์ไฟฟ้าและระบบต่าง ๆ ที่ไม่ได้ทำงานให้เรียบร้อย เพื่อจะได้ช่วยลดความเสี่ยงในการเกิดอุบัติเหตุได้และจากอุบัติเหตุในครั้งนี้ได้มอบให้สำนักงานสวัสดิการและคุ้มครองแรงงานจังหวัดฉะเชิงเทรา และศูนย์ความปลอดภัยในการทำงานเขต 10 เข้าตรวจสอบเบื้องต้น พร้อมทั้งเชิญนายจ้างเข้าพบเพื่อให้ข้อเท็จจริงเพิ่มเติม ซึ่งนายจ้างพร้อมเข้าพบในวันที่ 3 พฤศจิกายน 2564 โดยจะสอบข้อเท็จจริงว่าสถานประกอบกิจการได้ดำเนินการตามพระราชบัญญัติ ความปลอดภัย อาชีวอนามัย และสภาพแวดล้อมในการทำงาน พ.ศ. 2554 กฎกระทรวง กำหนดมาตรฐานในการบริหาร จัดการ และดำเนินการด้านความปลอดภัย อาชีวอนามัยและสภาพแวดล้อมในการทำงานเกี่ยวกับเครื่องจักร ปั้นจั่น และหม้อน้ำ พ.ศ. 2564 หรือไม่ หากนายจ้างไม่ปฏิบัติตามก็จะดำเนินคดีต่อไป พร้อมทั้งดูแลสิทธิประโยชน์ที่ลูกจ้างพึงได้
วันศุกร์ที่ 9 กรกฎาคม 2564
จัดทีมลาดตระเวนค้นหาผู้ติดเชื้อที่รอเตียง
....
สถานการณ์โควิด-19 ขณะนี้ พบผู้ติดเชื้อจำนวนมาก โดยเฉพาะในพื้นที่ กทม. และปริมณฑล ทำให้เกิดปัญหาผู้ป่วยรอเตียงรักษา อยู่ที่บ้านเพิ่มขึ้น
.
รัฐบาล ได้ส่งทีมปฏิบัติการเชิงรุกออกลาดตระเวนลงพื้นที่ค้นหาผู้ติดเชื้อที่รอเตียงอย่างเร่งด่วน เพื่อรับตัวผู้ป่วยเข้าสู่ระบบรักษา โดยมีทีมประเมินระดับอาการผู้ป่วย ก่อนนำส่งต่อไป
.
โดยสถานะสถานพยาบาล ที่เป็น รพ.สนาม (ข้อมูล ณ 30 มิ.ย.64 ) มีประสิทธิภาพรองรับ ได้ดังนี้
- กระทรวงการอุดมศึกษา วิทยาศาสตร์ วิจัย และนวัตกรรม ปัจจุบันมีทั้งหมด 53 แห่ง
- กระทรวงกลาโหม สนับสนุนอาคารสถานที่ ให้กระทรวงสาธารณสุขดำเนินการ จำนวน 31 แห่ง
- ในส่วน กทม. ปัจจุบันมีทั้งหมด 10 แห่ง
.
ล่าสุด รัฐบาลได้หาพื้นที่ก่อสร้างโรงพยาบาลเพิ่ม ณ อาคาร Satellite 1 ท่าอากาศยานสุวรรณภูมิ ซึ่งมีศักยภาพและความพร้อม คาดว่าจะสามารถรองรับผู้ป่วยได้กว่า 5,000 คน
.
สำหรับผู้ป่วยโควิด-19 ท่านใดที่มีภูมิลำเนาอยู่ต่างจังหวัด หากประสงค์จะกลับไปรักษาตัวที่ภูมิลำเนา สามารถติดต่อได้ที่ สายด่วน 1330 ตลอด 24 ชั่วโมง
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันพุธที่ 29 กันยายน 2564
รัฐบาลบ่มเพาะเยาวชนสร้างทักษะด้านความปลอดภัยไซเบอร์
วันพุธที่ 29 กันยายน 2564
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเดินหน้าผลิตบุคลากรคุณภาพด้านการรักษาความมั่นคงปลอดภัยไซเบอร์ โดยสร้างการตระหนักรู้และแรงบันดาลใจแก่เยาวชน ผ่านการแข่งขันระดับประเทศ Thailand Cyber Top Student 2021 เพื่อคัดเลือกนักศึกษาอายุ 18-22 ปี เป็นตัวแทนประเทศไทยไปแข่งขันในระดับอาเซียนที่ประเทศเวียดนาม โดยทีมที่ชนะเลิศระดับประเทศจำนวน 10 ทีมได้ฝึกงานกับบริษัทเอกชนที่เชี่ยวชาญด้าน Cybersecurity ชั้นนำระดับโลก จึงถือเป็นการบ่มเพาะเยาวชนเพื่อสร้างบุคลากรทักษะสูงในอนาคตที่จะเป็นกำลังในการป้องกันระบบและฐานข้อมูลสารสนเทศที่สำคัญของประเทศจากการคุกคามทางไซเบอร์ รองรับการเข้าสู่ยุคดิจิทัลของหน่วยงานทั้งภาครัฐและเอกชน
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันพุธที่ 27 เมษายน 2565
EXIM BANK จับมือ ADB และ JICA สนับสนุนเงินกู้ร่วม 600 ลบ. ให้กลุ่มบริษัท พลังงานบริสุทธิ์ พัฒนาเรือโดยสารไฟฟ้าในแม่น้ำเจ้าพระยารายแรกของไทย พร้อมเทคโนโลยีสู่สังคมไร้เงินสด
EXIM BANK ร่วมลงนามสัญญาสนับสนุนทางการเงินจำนวนรวม 600 ลบ. โดยทั้งสามองค์กรร่วมสนับสนุนวงเงินสินเชื่อระยะยาว โดยมี ADB เป็นผู้จัดการเงินกู้ร่วมให้ บจ.อี สมาร์ท ทรานสปอร์ต ในกลุ่ม EA ใช้จัดหาเรือโดยสารไฟฟ้าในแม่น้ำเจ้าพระยาเต็มรูปแบบรายแรกในประเทศไทย
ดร.รักษ์ วรกิจโภคาทร กรรมการผู้จัดการ ธนาคารเพื่อการส่งออกและนำเข้าแห่งประเทศไทย (EXIM BANK) นายอมร ทรัพย์ทวีกุล รองประธานเจ้าหน้าที่บริหาร บริษัท พลังงานบริสุทธิ์ จำกัด (มหาชน) (EA) นายอโศก ลาวาซา รองประธาน ด้านการปฏิบัติการภาคเอกชนและการร่วมทุนระหว่างภาครัฐและเอกชน ธนาคารพัฒนาเอเชีย (Asian Development Bank : ADB) และนายทาคาฮิโระ โมริตะ หัวหน้าผู้แทนองค์กรความร่วมมือระหว่างประเทศแห่งญี่ปุ่น (Japan International Cooperation Agency : JICA) ร่วมลงนามในสัญญาสนับสนุนทางการเงินจำนวนรวม 600 ล้านบาท โดยทั้งสามองค์กรร่วมสนับสนุนวงเงินสินเชื่อระยะยาว โดยมี ADB เป็นผู้จัดการเงินกู้ร่วมให้บริษัท อี สมาร์ท ทรานสปอร์ต จำกัด ในกลุ่ม EA ใช้จัดหาเรือโดยสารไฟฟ้าในแม่น้ำเจ้าพระยาเต็มรูปแบบรายแรกในประเทศไทย เพื่อลดการปล่อยก๊าซเรือนกระจกและเป็นมิตรกับสิ่งแวดล้อม โดยมี ดร.วโรทัย โกศลพิศิษฐ์กุล กรรมการบริหาร EXIM BANK ร่วมเป็นสักขีพยานการลงนามในครั้งนี้ ณ ท่าเรือ CAT Tower เมื่อวันที่ 27 เมษายน 2565
นับเป็นก้าวแรกของการสนับสนุนการพัฒนาเรือโดยสารอัจฉริยะลำแรกในประเทศไทยที่ขับเคลื่อนด้วยไฟฟ้า ลดการใช้น้ำมันได้ปีละกว่า 5 ล้านลิตร ลดการปล่อยคาร์บอนในชั้นบรรยากาศได้ปีละ 18,900 ตันคาร์บอน อีกทั้งยังตอบรับเทรนด์สังคมไร้เงินสด ชำระค่าโดยสารเป็นบัตรเดบิต บัตรเครดิต หรือบัตรที่มีสัญลักษณ์ Contactless ลดการสัมผัส และตอบสนองนโยบายของรัฐบาลในการขับเคลื่อนการพัฒนานวัตกรรม เทคโนโลยีดิจิทัล และเศรษฐกิจ BCG
วันศุกร์ที่ 4 กุมภาพันธ์ 2565
โฆษกรัฐบาลเผย “นายกฯ” สั่งการ ศธ.-สธ.-มท.เตรียมแผนเผชิญเหตุ โควิด-19  พร้อมรับ เปิดเรียน-ทำงาน onsite วอนทุกฝ่าย อย่านิ่งนอนใจ การ์ดอย่าตก
โฆษกรัฐบาลเผย “นายกฯ” สั่งการ ศธ.-สธ.-มท.เตรียมแผนเผชิญเหตุ โควิด-19  พร้อมรับ เปิดเรียน-ทำงาน onsite วอนทุกฝ่าย อย่านิ่งนอนใจ การ์ดอย่าตก
วันที่ 4 ก.พ. 65 นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า สืบเนื่องจากสถานการณ์ผู้ติดเชื้อโควิด-19 ในปัจจุบันอยู่ในภาวะที่ยังทรงตัวและยังมีการควบคุมได้ดี อย่างไรก็ดี ในสัปดาห์หน้าหลาย ๆ หน่วยงานทั้งภาครัฐและเอกชนจะเริ่มมีการเข้ามาทำงานที่สถานที่ตั้งหรือออฟฟิศ ขณะเดียวกันเริ่มมีการหารือจากกระทรวงศึกษาธิการในการเตรียมความพร้อมเพื่อเปิดให้มีการเรียนการสอนในโรงเรียนหรือ onsite ในโรงเรียนที่มีความพร้อมมากขึ้น ทั้งนี้ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ขอให้ทุกฝ่ายเตรียมความพร้อม และยังคงปฏิบัติตามมาตรการด้านสาธารณสุขอย่างเคร่งครัด นอกจากนี้ยังได้มีการสั่งการให้หน่วยงานที่เกี่ยวข้องเร่งระดมหารือเตรียมความพร้อม บูรณาการการทำงาน ระหว่างหน่วยงานที่เกี่ยวข้อง อาทิ กระทรวงศึกษาธิการ กระทรวงมหาดไทย และกระทรวงสาธารณสุข เพื่อเตรียมพร้อมแผนเผชิญเหตุ รวมทั้งเตรียมแนวทาง มาตรการ และการดำเนินการเพื่อรองรับสถานการณ์การแพร่ระบาดของโควิด-19 อีกด้วย
ทั้งนี้ กระทรวงศึกษาธิการ มีการรายงานว่าขณะนี้ ครูและบุคลากรทางการศึกษาได้มีการฉีดวัคซีนเข็มแรกไป 99% และเข็ม 2 กว่า 80% เช่นเดียวกับนักเรียนในกลุ่มอายุ 12-17 ปี 11 เดือน 29 วันที่ได้ฉีดวัคซีนเข็มแรกและเข็ม 2 ไปแล้วกว่า 80% ซึ่งโรงเรียนที่จะเปิดทำการเรียน onsite ได้นั้น ต้องได้รับการอนุญาตจากคณะกรรมการโรคติดต่อจังหวัด นอกจากนี้ยังขอความร่วมมือปฏิบัติตามมาตรการป้องกันอย่างเคร่งครัด ไม่ว่าจะเป็น 6 มาตรการหลัก (DMHC-RC) 6 มาตรการเสริม (SSE-CQ) 7 มาตรการเข้มงวด และการจัดทำแผนเผชิญเหตุ ด้านกระทรวงสาธารณสุขได้มีการเร่งระดมฉีดวัคซีนไฟเซอร์ เป็นวัคซีนในกุล่ม mRNA โดยวัคซีนที่จะนำมาฉีดให้เด็ก จะคำนึงถึงประสิทธิภาพและความปลอดภัยเป็นสำคัญ ซึ่งกระทรวงมหาดไทย ก็จะทำงานประสานโดยผ่านกลไกของ ศบค. ในแต่ละจังหวัดเพื่อจับตาดูสถานการณ์การแพร่ระบาดของโควิด-19 ในแต่ละพื้นที่อีกด้วย
สำหรับตัวเลขผู้ติดเชื้อโควิด-19 วันนี้ มีรายงานจำนวนผู้ติดเชื้อโควิด-19 รวม 9,909 ราย จำแนกเป็น ผู้ป่วยจากในประเทศ 9,721 รายผู้ป่วยมาจากต่างประเทศ 188 ราย ผู้ป่วยสะสม 252,197 ราย (ตั้งแต่ 1 มกราคม 2565) หายป่วยกลับบ้าน 7,827 ราย หายป่วยสะสม 198,415 ราย (ตั้งแต่ 1 มกราคม 2565) ผู้ป่วยกำลังรักษา 86,473 ราย และเสียชีวิต 22 ราย
“แม้ว่าสถานการณ์ผู้ติดเชื้อโควิด-19 ในปัจจุบันอยู่ในภาวะที่ยังทรงตัวก็ตาม นายกรัฐมนตรีขอให้ทุกฝ่ายยังป้องกันตนเองตามมาตรการสาธารณสุขอย่างเคร่งครัด หมั่นตรวจ ATK และสังเกตเฝ้าระวังอาการ อย่างสม่ำเสมอ ซึ่งในส่วนของการบริหารจัดการของภาครัฐนั้นก็มีการสั่งการให้หน่วยงานที่เกี่ยวข้องเตรียมแผนรองรับเผชิญเหตุ หารือ และเตรียมความพร้อมในทุกด้าน ทั้งนี้ ก็เพื่อให้ประชาชนสามารถก้าวข้ามผ่านไปสู่การใช้ชีวิต และทำงานอย่างปกติได้ในที่สุด” นายธนกร กล่าว
วันพุธที่ 1 ธันวาคม 2564
บีโอไอ จัดพิธีมอบวุฒิบัตรและปิดการอบรมหลักสูตร “สร้างนักลงทุนไทยในต่างประเทศ รุ่นที่ 19”
บีโอไอ จัดพิธีมอบวุฒิบัตรและปิดการอบรมหลักสูตร “สร้างนักลงทุนไทยในต่างประเทศ รุ่นที่ 19”
เมื่อวันที่ 26 พฤศจิกายน 2564
กองพัฒนาผู้ประกอบการไทย บีโอไอ จัดพิธีมอบวุฒิบัตรและปิดการอบรมหลักสูตร “สร้างนักลงทุนไทยในต่างประเทศ รุ่นที่ 19” โดยมีนายชนินทร์ ขาวจันทร์ รองเลขาธิการบีโอไอ เป็นผู้มอบวุฒิบัตรแก่นักลงทุนผู้สำเร็จในหลักสูตร จำนวน 39 ราย ณ โรงแรมมิลเลนเนียม ฮิลตัน กรุงเทพฯ
นอกจากนี้ ยังได้รับเกียรติจากนายพัลลภ บุญศิริ ประธานโครงการสร้างนักลงทุนไทยในต่างประเทศ รุ่นที่ 19 กล่าวรายงานสรุปโครงการ โดยนักลงทุนไทยผู้สำเร็จหลักสูตรดังกล่าว มีแผนที่จะไปลงทุนในต่างประเทศ ทั้งภูมิภาคอาเซียน และภูมิภาคอื่นทั่วโลกอีกด้วย
วันจันทร์ที่ 11 ตุลาคม 2564
อว. พร้อมจัดกิจกรรมน้อมรำลึก เนื่องในวันคล้ายวันสวรรคต ในหลวง ร.9
อว. พร้อมจัดกิจกรรมน้อมรำลึก เนื่องในวันคล้ายวันสวรรคต ในหลวง ร.9
อว. พร้อมจัดกิจกรรมน้อมรำลึก เนื่องในวันคล้ายวันสวรรคต ในหลวง ร.9
ระดม 200 หน่วยงานจัดกิจกรรมจิตอาสาทั้งช่วยผู้ประสบภัยน้ำท่วม ปลูกป่า ทำความสะอาดส่งคืนพื้นที่ปลอดโควิดสู่ชุมชน
เมื่อวันที่ 8 ตุลาคม 2564ศาสตราจารย์พิเศษ ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษาวิทยาศาสตร์ วิจัยและนวัตกรรม (อว.) เปิดเผยว่าเนื่องในวันคล้ายวันสวรรคตพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ในวันพุธที่ 13 ตุลาคม พ.ศ. 2564 นี้ อว. เตรียมจัดกิจกรรมน้อมรำลึกในพระมหากรุณาธิคุณอันหาที่สุดมิได้ของพระองค์ท่าน ที่ทรงมีคุณูปการแก่ อว. มากมายล้นพ้น ทั้งด้านการอุดมศึกษา วิทยาศาสตร์ เทคโนโลยี และนวัตกรรม โดยชาว อว. กว่า 200 หน่วยงานจะพร้อมใจกันจัดกิจกรรมเทิดพระเกียรติ“พระบิดาแห่งเทคโนโลยีของไทย” และ “พระบิดาแห่งนวัตกรรมไทย”และจัดกิจกรรมจิตอาสา โดยเฉพาะสถาบันอุดมศึกษาที่จะจัดครบทุกสถาบัน เช่น ม.มหาสารคาม จัดกิจกรรมจิตอาสาช่วยเหลือผู้ประสบอุทกภัย ม.นเรศวร จัดกิจกรรมจิตอาสาทำอาหารแจกจ่ายให้กับนักศึกษาและประชาชนทั่วไป จำนวน 999 ชุด มรภ.ลำปาง จัดกิจกรรมจิตอาสาทำความสะอาด วิทยาลัยชุมชนน่าน จัดกิจกรรมจิตอาสาพาเพื่อทำความดี วิทยาลัยชุมชนชัยนาท จัดกิจกรรมจิตอาสาแจกถุงยังชีพ และ ม.กรุงเทพธนบุรี จัดกิจกรรมจิตอาสาส่งคืนพื้นที่ปลอดภัยสู่ชุมชน เป็นต้น ขณะที่ ยังมีอีกหลายแห่งที่จัดกิจกรรมจิตอาสาปลูกป่า จิตอาสาพัฒนา และจิตอาสาจุดบริการฉีดวัคซีน ฯลฯ นอกจากนี้ ยังมีกิจกรรมออนไลน์ที่อยากเชิญชวนชาวไทยทุกคนร่วมโพสต์ภาพน้อมรำลึกในหลวงรัชกาลที่ 9 ที่ อว.จัดทำขึ้นในสื่อโซเชียล เพื่อน้อมรำลึกในพระมหากรุณาธิคุณของพระองค์ท่านที่ทรงมีต่อพสกนิกรชาวไทยมายาวนาน
“อว. ได้รับพระมหากรุณาธิคุณจากอันล้นพ้นจากล้นเกล้ารัชกาลที่ 9 พระองค์ทรงให้ความสำคัญกับการสร้างความภาคภูมิใจ เกียรติยศ และขวัญกำลังใจในการจัดการศึกษาในระดับอุดมศึกษา คือ การเสด็จพระราชดำเนินพระราชทานปริญญาบัตรแก่บัณฑิต โดยประเทศไทยเป็นประเทศเดียวที่พระมหากษัตริย์พระราชทานปริญญาบัตรด้วยพระองค์เอง พระองค์ทรงให้เกียรติแก่บัณฑิตอย่างสูงยิ่ง เท่ากับผู้ทำคุณประโยชน์ได้รับเครื่องราชอิสริยภรณ์ชั้นสายสะพาย คือ มีโอกาสได้เข้ารับพระราชทานปริญญาบัตรอย่างใกล้ชิดที่สุด ทรงพระราชทานแนวคิดอันเป็นหลักยึดทั้งในการทำงานและการดำเนินชีวิต ซึ่งเป็นสิ่งที่มีคุณค่าแก่บุคคลในแวดวงการจัดการอุดมศึกษาได้นำมาใช้จวบจนปัจจุบัน และยังทรงมีพระอัจฉริยภาพทางด้านวิทยาศาสตร์แผนใหม่ โดยนำมาประยุกต์ใช้ในการแก้ปัญหาความเดือดร้อนของประชาชน ตลอดจนนำมาใช้พัฒนาประเทศ จนได้รับการถวายพระราชสมัญญานามว่า “พระบิดาแห่งเทคโนโลยีของไทย” และ “พระบิดาแห่งนวัตกรรมไทย”รมว.อว. กล่าว
วันพฤหัสบดีที่ 26 สิงหาคม 2564
กทม. เปิดตัว “รถฉีดวัคซีนถึงบ้าน" ลุยฉีดเชิงรุก เข้าถึงทุกชุมชน
....
กรุงเทพมหานคร (กทม.) เปิดตัว "รถฉีดวัคซีนถึงบ้าน" (BKK Mobile Vaccination Unit: BMV) เดินหน้าฉีดวัคซีนป้องกันโรคโควิด-19 ให้กับประชาชนโดยเฉพาะกลุ่มเปราะบาง ผู้สูงอายุ ผู้ป่วยติดเตียงในทุกพื้นที่เขตอย่างทั่วถึง
.
รถฉีดวัคซีนนี้ ครบครันด้วยทีมหมอ พยาบาล และอุปกรณ์การแพทย์ที่จำเป็น เช่น เครื่องวัดความดัน ตู้เย็นเก็บรักษาวัคซีน อุปกรณ์ปฐมพยาบาล เตียงสนาม เครื่องกระตุ้นหัวใจ (AED) ฯลฯ ที่ได้มาตรฐาน ปลอดภัยเช่นเดียวกับใน รพ. และมีการทำความสะอาดฆ่าเชื้อทุกวัน
.
คาดว่าจะออกวิ่งให้บริการได้ตั้งแต่เดือน ก.ย. เป็นต้นไป เพื่ออำนวยความสะดวกและลดความเสี่ยงในการเดินทางมาฉีดวัคซีนของประชาชน
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันอังคารที่ 1 มีนาคม 2565
โฆษกรัฐบาลแจง “ยิ่งลักษณ์” นายกฯ พร้อมพูดคุยกับทุกคน ฝากให้คิด คนมีคดีติดตัวทุกคนควรกลับเข้าสู่กระบวนการยุติธรรมเพื่อพิสูจน์ตัวเองหรือไม่
โฆษกรัฐบาลแจง “ยิ่งลักษณ์” นายกฯ พร้อมพูดคุยกับทุกคน ฝากให้คิด คนมีคดีติดตัวทุกคนควรกลับเข้าสู่กระบวนการยุติธรรมเพื่อพิสูจน์ตัวเองหรือไม่ เผยสถานการณ์วิกฤตรัสเซีย-ยูเครน นายกฯ ติดตามใกล้ชิด กำชับหน่วยงานเกี่ยวข้องเตรียมแผนรองรับ
วันที่ 1 มี.ค. 65 นายธนกร วังบุญคงชนะ โฆษกประจำสำนักนายกรัฐมนตรี กล่าวถึงกรณีที่ น.ส.ยิ่งลักษณ์ ชินวัตร อดีตนายกรัฐมนตรี ระบุว่า พล.อ.ประยุทธ์ จันทร์โอชา นายกรัฐมนตรี และ รมว.กลาโหม ยินดีจะคุยกับตนเองหรือไม่ว่า ยืนยันว่าท่านนายกรัฐมนตรียินดีและพร้อมที่จะพูดคุยกับทุกคน ทุกฝ่ายอย่างเปิดเผย ตรงไปตรงมา เพราะทองแท้ย่อมไม่แพ้ไฟ แต่ฝากให้ น.ส.ยิ่งลักษณ์คิดด้วยว่า ผู้ที่มีคดีติดตัวทุกคนควรจะกลับเข้าสู่กระบวนการยุติธรรมเพื่อพิสูจน์ตัวเองหรือไม่ หากยังคิดว่าประเทศไทยคือบ้านเกิดเมืองนอน ทางที่ดี น.ส.ยิ่งลักษณ์ควรกล้าที่จะกลับมารับผิดชอบความผิดที่ตัวเองทำไว้กับประเทศเสียก่อน แล้วค่อยมาท้าทายคนอื่นว่ากล้าหรือไม่จะดีกว่า เพราะคนที่เป็นถึงอดีตนายกรัฐมนตรีนั้น ไม่ควรจะพูดในสิ่งที่แม้แต่ตัวเองก็ยังทำไม่ได้
นายธนกร กล่าวอีกว่า นายกรัฐมนตรีให้ความสำคัญต่อหลักกฎหมายและกระบวนการยุติธรรม เพราะเป็นหลักประกันของการสร้างความเป็นธรรมของสังคมที่เท่าเทียม โดยรัฐบาลได้กำชับให้เจ้าหน้าที่ยึดหลักการทำหน้าที่อย่างโปร่งใส เป็นธรรม ตรงไปตรงมา ให้ความเป็นธรรมกับทุกฝ่าย และต้องตอบคำถามสังคมได้ ส่วนกรณีที่สมาชิกพรรคเพื่อไทยดาหน้าออกมาวิพากษ์วิจารณ์รัฐบาลเรื่องการรับมือกับผลกระทบจากสถานการณ์วิกฤตรัสเซีย-ยูเครนนั้น คงเป็นความตั้งใจที่อยากจะดิสเครดิตรัฐบาล โดยใช้ประเด็นภายนอกมาเชื่อมโยงกับเรื่องภายใน ซึ่งในความเป็นจริงแล้ว ขณะนี้ทุกประเทศได้รับผลกระทบทั้งหมด เพียงแต่จะมากหรือน้อยแตกต่างกันไปตามบริบทของตน อย่างไรก็ตาม ในส่วนของรัฐบาลไทยนั้นขอย้ำว่า นายกรัฐมนตรีติดตามเรื่องนี้อย่างใกล้ชิด และสั่งการให้ทุกหน่วยที่เกี่ยวข้องเตรียมแผนรองรับไว้ โดยเฉพาะการสำรองพลังงาน และการรักษาระดับราคาสินค้า อัตราแลกเปลี่ยน การค้าและการลงทุน รวมทั้งมาตรการบรรเทาความเดือดร้อนของประชาชนด้วย